Vladimir Stojković

Vladimiras Stojkovičius (g. 1983 m. liepos 28 d.) – buvęs Serbijos futbolininkas, vartininkas.

 Karjera 

Profesionalo karjerą pradėjo Crvena Zvezda klube, bet daugiau jame žaidė tik nuo 2004 m., kelis sezonus praleidęs silpnesniuose klubuose. 2006 m. perėjo į Prancūzijos „Nantą“, bet ten sužaidė tik keletą rungtynių ir po trenerių kaitos komandoje daugiau nežaidė, buvo paskolintas „Vitesse Arnhem“ komandai. 2007 m. Stojkovičius tapo „Sportingo“ klubo žaidėju, sužaidė keletą varžybų, gavo traumą ir prarado pagrindinio vartininko poziciją Rui Patrício. Išsigydęs traumą liko tik 3-uoju vartininku, todėl praktiškai nežaidė. Vėliau skolintas „Getafe“, „Wigan Athletic“ klubams. Ten daugiausia pavadavo traumuotus vartininkus arba žaidė ne pagrindinės svarbos varžybose. 2010 m. vartininkas paskolintas serbų klubui FK Partizan, nuožmiam gimtojo Stojkovičiaus Crvena Zvezda klubo priešininkui.

2014 m. sausio 25 d. pasirašė šešių mėnesių sutartį su „Ergotelis“ klubu (Graikija). 2014 m. vasario 2 d. debiutavo klube pergalingose rungtynėse prieš Panionios.

2014 m. birželio 10 d. pasirašė trejų metų sutartį su Maccabi Haifa FC (Izraelis). 

2016 m. vasarą grįžo į Angliją, sudaręs dvejų metų sutartė su Nottingham Forest. 2016 m. rugsėjo 11 d. debiutavo rungtynėse prieš Aston Villa, kurios baigėsi lygiosiomis (2–2).

2017 m. rugpjūčio 15 d. grįžo į savo buvusį klubą „Partizan“. 2018 m. sausio 23 d. pasirašė naują ketverių metų sutartį.

2021 m. liepos 28 d. pranešta, kad atstovaus Al-Fayha klubui (Saudo Arabija). 2022 m. gegužės 19 d. karaliaus taurės turnyro finalo rungtynėse „Al-Fayha“ klubas nugalėjo Al-Hilal.

 Rinktinės 

Stojkovičius į Serbijos ir Juodkalnijos rinktinę pradėtas kviesti 2006 m. Nors už ją dar nebuvo sužaidęs nė vienų rungtynių, kaip atsarginis vartininkas paimtas į 2006 m. pasaulio čempionatą. Javier Clemente tapus serbų treneriu, Stojkovičius gavo pagrindinio vartininko poziciją. 

Buvo 2008 m. olimpinės rinktinės nariu. Dalyvavo 2010 m. pasaulio čempionate, kur išsaugojo tuščius vartus rungtynėse prieš Vokietiją ir atrėmė Lukašo Podolskio baudinį.

 Dalyvavimas čempionatuose 

|}

 Išnašos 

 Nuorodos 



Stojkovic